 Guddoomiye Muuse Biixi oo khudbad dheer u jeediyey jaaliyadda reer Somaliland eek u dhaqan magaalada Nariobi ee xarunta dalka Kenya, ayaa sheegay inay si weyn u qiimaynayaan wixii ka qabsoomay barnaamij siyaasadeedkii uu xisbigu ku galay olalihii uu talada dalka ku qabtay, isla markaana ay dib u eegi doonaan wixii qaldamay iyo sidii loo sixi lahaa, waxana uu yidhi, KULMIYE laba arrin buu ka duulaa, midi waa waayo-aragnimadii dheerayd ee aanu korodhsanay iyo inaanu nahay xisbiga qudha ee toddoba sano ka hor umadda soo hor dhigay barnaamijkaasaanu fulinaynaaye codka nagu siiya, wixii aanu dadka la galnayna wuu yaallaa oo dadkaa qiimayn doona, sida ay caddaaladdu tahayna haddii aanu intii badnayd kasoo baxnay waxanu qabnaa inaanu guulaysanayno, kalsooni badanna waanu qabnaa. 